Kamu bisa jelasin ke aku soal Uwur-uwur dalam bahasa jawa?

Uwur-uwur iku sajinis kéwan sagara saka suku Scyphozoa. Awaké awangun kaya payung mawa rumbai, bisa agawé rasa gatel yèn kasénggol. Uwur-uwur tinemu sepisanan kurang luwih 650 yuta taun kapungkur. Nalika iku, uwur-uwur tinemu ing saben sagara. Saliyané iku, uwur-uwur uga tinemu ing banyu kang tawa.

Uwur-uwur duwé istilah liya yaiku Medusa (Plural Medusae). Medusa iku dadi istilah kanggo uwur-uwur kang urip ing Yunani, Finlan, Portugis, Rumania, Ibrani, Serbia, Kroasia, Spanyol, Perancis, Italia, Hungaria, Polen, Ceko, Slowak, Ruslan lan Bulgaria.

Uwur-uwur ora kalebu jinis iwak, mulané American Public Aquariumsk wis mènèhi jeneng jeli laut (sea jellies) kanggo uwur-uwur.

Lumrahé sakelompok uwur-uwur lumrahé diarani kanthi jeneng bloom utawa swarm.

Uwur-uwur ora duwé sistem pernafasan awit kulité kang tipis lan awaké kang wis kaisi oksigèn kanthi sistem difusi.

Uwur-uwur ora nduwé utek apadené sistem saraf pusat, nanging uwur-uwur duwé jaringan saraf kang longgar kang manggon ing epidermis kang uga diarani jaring saraf. Awak uwur-uwur ngandhut banyu punjul 90%. Payung uwur-uwur duwé bahan kaya ager-ager utawa jeli. Payung iki diarani mesoglea. Payung iki duwé lapisan sel kang cacahé loro kang manggon ing sandhuwuré payung. Déné pérangan ngisor awaké diarani bel. Uwur-uwur duwé sistem reprodhuksi kang unik yaiku uwur-uwur lanang bakal ngetokaké sperma lan uwur-uwur wadon bakal ngetokaké sel telur, sawisé iku sel telur bakal dibuahi sperma lan bakal urip dadi organisme anyar.

Uwur-uwur duwé racun kang bisa nggawe mati. Saben tentakel duwé kurang luwih 500.000 harpun sindasites kang dhapuré kaya dom kang bisa disuntikaké ing mungsuhé.

Uwur-uwur uga tau nganggu salah sijiné pembangkit listrik tenaga nuklir kang ana ing Sekotlan, Inggris. Tumpukan uwur-uwur kang ana ing saubengé PLTN nyumpeli saluran-saluran kang ana ing PLTN.